I Norge er det lavest risiko for å dø i trafikken
ARTIKKELEN ER OVER TO ÅR GAMMEL Det opplyser Statens vegvesen i en pressemelding. – Sammen med Sveits har Norge den laveste risikoen for å dø i trafikken i Europa – med 26 drepte pr. millioner innbyggere. EU-snittet er på 51, som er dobbelt så høyt, heter det. Les også: Personlige bilskilt: Nesten 10.000 søknader på fire døgn Tallene er hentet inn og analysert av European Transport Safety Council (ETSC). Også i 2016 toppet Norge listene etter at 2015-tallene ble rangert. – Når det gjelder trafikkdrepte fordelt på kjørte kilometer troner Norge alene på Europa-toppen, med tre drepte per milliarder kilometer, mot et snitt i Europa på 6,1, står det videre i pressemeldingen. Likevel mistet 135 mennesker livet på norske veier i fjor. Fikk du med deg? Folk vet ikke hvordan de finner godkjent bilverksted Samme år omkom 25.670 mennesker på europeiske veier. Bare halvparten av landene i Europa hadde en nedgang i trafikkdrepte. Ifølge ETSC skjedde 40 prosent av alle dødsulykkene i fjor i forbindelse med arbeid. Les hele rapporten her.– Hvorfor vi bedre enn andre europeisk land? – Til tross for at noen kanskje synes vi har dårligere veier og vi har høye fjell, dype daler og fjorder, så er hastighetsnivået i Norge lavere. Det er tilpasset de veiene vi har og fart er den enkeltfaktoren som har aller størst betydning for antall ulykker og alvorlighetsgrad, sier Guro Ranes, avdelingsdirektør for trafikksikkerhet i Statens vegvesen, til VG. Les også: Skulle snu bussen. Det gikk dårlig. Hun mener også at den norske føreropplæringen bidrar til å få ned antall ulykker. – Det er stort fokus på risikoforståelse og det å klare å gjøre de riktige tingene i trafikken, ikke det å kunne skifte gir, men holde avstand og være oppmerksom, sier Ranes. Husker du?: Hvem har vikeplikt her? Hun peker også på at Norge har kommet langt i arbeidet med å lage møtefrie veier ved å bygge flere motorveier, midtrekkverk og rumlestriper midt i veibanen. – Vi har lykkes ganske godt med å få ned antall møteulykker, sier Ranes og legger til at vi også er blitt flinke til å sikre barna våre. – I fjor var det ingen drepte barn under 10 år i trafikken. Husker du? Oslo blar opp for ladestasjoner i borettslag Det var Sveits som fikk European Transport Safety Council utmerkelse for å bedre trafikksikkerhet, en utmerkelse Norge fikk i fjor. Sveits, som allerede lå veldig bra an på området, klarte å redusere antall dødsulykker med 15 prosent.
I Norge og Sveits er det lavest risiko i Europa for å miste livet på veien.